# BioBoosters Hakatons: Dalības noteikumi

Dalības noteikumi paredzēti iesaistītajām pusēm hakatonos, kas tiek organizēti kā daļa no Interreg Baltijas jūras reģiona programmas projekta “BioBoosters”, ko līdzfinansē Eiropas Reģionālās attīstības fonds. “Pāreja uz aprites ekonomiku Baltijas jūras reģionā (*BSR BioBoosters)* projekts tiek īstenots 1.1.2023-31.12-2025.

Noteikumi, kas regulē sadarbību starp visiem BioBoosters hakatona procesa dalībniekiem; klients, komandas, mentori, organizatori un potenciālie līdzorganizatori ir noteikti dalības noteikumos.

Klienti un organizators(-i) ir norādīti hakatona uzsaukumā. Par lēmumu pieņemšanu saistībā ar hakatonu ir atbildīgas klientu un organizatora(-u) norādītās personas.

BioBoosters hakatona mērķis ir radīt risinājumus viena vai vairāku klientu izvirzītajām problēmām. Pasākumu ilgums un īstenošana var atšķirties, un katra pasākuma laiks un īstenošana ir aprakstīta hakatona uzsaukumā.

Zemāk termins “organizators” attiecas uz BioBoosters projekta partneri, kas rīko hakatonu, “klients” attiecas uz vienu vai vairākām pusēm, kas iesniedz izaicinājumu, un “komanda” uz grupu, kas piedalās hakatonā. Klients un komanda sastāv no atsevišķiem dalībniekiem.

**Intelektuālā īpašuma tiesības**

BioBoosters hakatona laikā esošās intelektuālā īpašuma tiesības netiks nodotas. Dalībnieki saglabā savas tiesības uz visu materiālu, ko viņi dara pieejamu klientam. Dalībnieki saprot un piekrīt, ka klienti var izmantot viņiem pieejamos materiālus savās iekšējās darbībās un savas darbības attīstībā.

Tāpat klienti saglabās intelektuālā īpašuma tiesības uz materiāliem, ko viņi dara pieejamus BioBoosters hakatona laikā. Dalībnieki drīkst izmantot šo materiālu tikai, piedaloties BioBoosters hakatonā.

Intelektuālā īpašuma tiesības uz BioBoosters hakatona laikā radītajiem risinājumiem pieder komandai/komandām, kas izstrādā risinājumu. Kā norādīts, klientiem ir tiesības izmantot hakatona dienā prezentētos materiālus savām iekšējām attīstības aktivitātēm un plānošanai, tomēr ar risinājuma veidotāju ir jāslēdz atsevišķs līgums par risinājuma izmantošanu.

Tā kā visi BioBoosters hakatoni tiek organizēti atklāti, komandām jāņem vērā, ka visi procesa laikā radītie un prezentētie risinājumi ir publiski. Par risinājumu intelektuālā īpašuma tiesību aizsardzību ir atbildīgas puses, kas izstrādā risinājumus.

**Publicitāte**

Ja komanda tiek izvēlēta BioBoosters hakatonam, informācija par dalību ir publiska. Gan komanda, gan klients var izmantot informāciju par dalību savos komunikācijas kanālos.

Reģistrējoties BioBoosters hakatonam, komanda iesūta īsu idejas aprakstu (1-2 teikumos) un komandas kontaktpersonas informāciju. Ja komanda tiek izvēlēta dalībai hakatonā, iesūtītais idejas apraksts tiek publiskots, un gan komanda, gan organizators, gan klients var to izmantot savā publiskajā komunikācijā.

Kad komandas tiek izvēlētas dalībai un pievienosies BioBoosters hakatona atklāšanas (Kick-off) pasākumam, organizators publicēs komandu nosaukumus, idejas aprakstus un kontaktpersonu vārdus, to ieņemamos amatus un e-pasta adreses hakatona komunikācijas platformā. Organizators pielāgos šo informāciju atbilstoši komandas vēlmēm.

Pasākuma publicitātes materiālus (attēlus, video u.c.) var veidot un papildus pasākuma organizatoriem, klientiem un dalībniekiem savā komunikācijā izmantot arī trešās puses (piemēram, mediji). Tomēr prezentēto risinājumu ideju ierakstos nebūs materiālu, kas varētu aizskart dalībnieku intelektuālā īpašuma tiesības. Tāpat publicitātes materiāli nesaturēs detalizētu informāciju par klienta izaicinājumu, kas vēl nav publicēta klienta apstiprinātajā hakatona uzsaukuma’ vai preses relīzēs.

**Konfidencialitāte**

Visas BioBoosters hakatona procesā iesaistītās personas apņemas ievērot konfidencialitāti visos jautājumos, kas attiecas uz konfidenciālu informāciju. BioBoosters hakatona procesa laikā iegūto konfidenciālo informāciju nedrīkst izpaust trešajām personām. Konfidenciāla informācija ietver uzņēmējdarbības un komercnoslēpumus, kā arī informāciju, kas likumā noteikta kā konfidenciāla. Klients un dalībnieki var arī atsevišķi norādīt materiālus, kuriem jābūt konfidenciāliem, un pēc klienta lūguma no dalībniekiem var tikt pieprasīts neizpaušanas līgums. Šī informācija tiks iekļauta hakatona uzsaukumā.

Konfidencialitātes līguma piemērošanas gadījumā BioBoosters hakatona procesā iesaistītās puses nodrošinās visu savā komandā iesaistīto personu paziņošanu un konfidenciālu informāciju izpaudīs tikai tām komandā esošajām personām, kuras ir parakstījušas konfidencialitātes līgumu.

Konfidencialitātes periods sākas no hakatona uzsaukuma publicēšanas un ir spēkā trīs gadus pēc BioBoosters hakatona beigām.

Dalībnieki ir atbildīgi par to, ka viņiem ir tiesības izmantot materiālu, ko viņi ir prezentējuši BioBoosters hakatonā, kā arī par materiāla informācijas drošību.

**Organizatori**

Katru BioBoosters hakatonu rīko BioBoosters projekta partneris, kas darbojas kā galvenais organizators. BioBoosters hakatona procesu var atbalstīt līdzorganizatori, kas nodrošina, piemēram, mentorus un ekspertus hakatona norises atbalstam. Tāpat visi BioBoosters projekta partneri sniegs atbalstu komunikācijas aktivitātēs un hakatona uzsaukuma izplatīšanā.

Organizatori ir atbildīgi par hakatona procesa pasākumu īstenošanu, ar pasākumiem saistīto komunikāciju, dalībnieku datu apstrādi un visu praktisko pasākumu veikšanu. Tāpat kā dalībnieki un klienti, arī organizatori un visi līdzorganizēšanas partneri apņemas ievērot konfidencialitāti.

**Balvas, vērtēšana un tālākā attīstība**

Klients ir atbildīgs par balvu noteikšanu un to praktiskiem aspektiem. Jebkuras balvas un sadarbības iespējas, kas izriet no izaicinājuma, ir aprakstītas atsevišķi hakatona uzsaukumā.

BioBoosters hakatona dalībnieku komandu izstrādātos risinājumus vērtēs komisija, kuras dalībniekus atlasīs klients. Vērtēšanas kritēriji tiks aprakstīti hakatona uzsaukumā saistībā ar izvirzītajiem izaicinājumiem, un tos precizēs klients.

Pēc hakatona norises klients atsevišķi vienosies ar komandām par jebkādu turpmāku risinājumu attīstību un ar to saistītajām intelektuālā īpašuma tiesībām.

**Atcelšanas**

Komanda var atcelt/pārtraukt dalību BioBoosters hakatonā tā norises laikā. Komanda nevar piedalīties apbalvošanas procesā, ja tā pārtrauc dalību vai nespēj piedāvāt prezentējamu risinājumu fināla pasākumam. Komandas loceklis var tikt nomainīts procesa laikā, ja tam ir pamatoti iemesli. Šādos gadījumos, pieņemot lēmumus, ir jāņem vērā dalībnieku tiesības.

Klients pamatotu iemeslu dēļ var anulēt komandas vai dalībnieka tiesības piedalīties BioBoosters hakatonā. Šādi iemesli ir nepareiza rīcība vai līguma pārkāpums. Šādos gadījumos organizators un klients nav atbildīgi par jebkādiem zaudējumiem, kas nodarīti komandai vai attiecīgajam dalībniekam.

**Atbildības ierobežojumi**

Neviena no pusēm nav atbildīga par jebkādiem netiešiem zaudējumiem, kas radušies citai pusei, izņemot gadījumus, ja intelektuālā īpašuma tiesības ir pārkāptas tīši vai acīmredzami aiz neuzmanības, vai konfidencialitātes pārkāpuma dēļ.

Puses būs atbildīgas par tiešajiem zaudējumiem, kas radušies, pārkāpjot šajos noteikumos uzstādītās saistības. Atbildība ir ierobežota līdz 50 000 €.

Visas domstarpības, tiek risinātās, savstarpēji vienojoties. Strīdi, kurus nevar atrisināt sarunu ceļā, var tikt nodoti izskatīšanai Latvijas Republikas tiesā. **(šāds nav angliskajā versijā, skat. zemāk:**

Domstarpības, kas nevar tikt atrisinātas vienojoties, atrisina viens (1) šķīrējtiesnesis saskaņā ar attiecīgās institūcijas noteikumiem, kas atrunāti līgumā starp organizatoru un klientu.

*Any disagreements that cannot be settled by negotiation will be settled by one (1) arbitrator in accordance with the rules of the relevant national institute of the organizer as defined in the service agreement between the organizer and the client.*